Amfora
Amfora (kreeka keeles Αμφορεύς 'amphoreus'; amphi- 'mõlemal küljel', phoreus 'kandja' või pherein 'kandma') oli Vana-Kreekas ja Vana-Roomas kasutatud kitsa kaela ja kahe sangaga savinõu, mida kasutati õli, veini, vee, teravilja jm. säilitamiseks ja transportimiseks. Leidis kasutust ka tuhaurnina. Amforat valmistavad pottsepad, kes jätavad amforadele valmistamise asukohta sisaldava templi.